b'\n_START_ARTICLE_\n\xc2\xabRingaren\xc2\xbb (skipsvrak)\n_START_SECTION_\n\xc2\xabRingaren\xc2\xbb\n_START_PARAGRAPH_\nSom en av de siste storskipene bygd i klink i Nord-Europa som hadde forulykket ved skj\xc3\xa6ret Skeppsholmen utenfor Flatvarp, var dette skipet et tremastet fart\xc3\xb8y som er ogs\xc3\xa5 kjent som det eneste funnet av et s\xc3\xa5dan fra renessansen i \xc3\x98stersj\xc3\xb8en. Skipsvraket var relativt godt bevart, og hadde v\xc3\xa6rt gjenstand for arkeologiske unders\xc3\xb8kelser flere ganger siden oppdagelsen, blant annet med dendrokronologiske unders\xc3\xb8kelser av trematerialet som har vist at skipet var bygd av eik fra Sk\xc3\xa5ne eller Blekinge, og med et dekk av furu fra Norge eller Sverige._NEWLINE_De dendrokronologiske resultatene og dateringen av vraket til den f\xc3\xb8rste halvparten av 1500-tallet sammen med byggemetoden tyder p\xc3\xa5 at dette var opprinnelig bygd p\xc3\xa5 en byggeplass i \xc3\x98st-Danmark for handelsfart i \xc3\x98stersj\xc3\xb8en. Funn av gjenstander som var lasten ombord p\xc3\xa5 skipet, har vist varer fra Visby i Gotland, L\xc3\xbcbeck, Danzig og Rostock. St\xc3\xb8rrelsen p\xc3\xa5 skipet med en bredde p\xc3\xa5 8 meter tyder p\xc3\xa5 meget stor lasteevne, og var derfor ansett for \xc3\xa5 v\xc3\xa6rt en del av den hanseatiske handelsvirksomheten med de nordtyske byene._NEWLINE_Flatvarp-vraket l\xc3\xa5 p\xc3\xa5 bunnen i 19-20 meter dybde, og var godt bevart, inkludert rester av skipets \xc3\xb8vre deler som kunne unders\xc3\xb8kes. Klinkbygde vrak som en regel over tiden falt sammen etter hvert som jerns\xc3\xb8mmen som holdt sammen skroget rustet bort i vannet. I dag minner vraket om et gigantisk mikadospill med bordgangene og bjelker spredt rundt p\xc3\xa5 havbunnen. Det var mulig for marinarkeologene \xc3\xa5 oppdage en bevarte mesanmast akterut i vraket, og kunne konstatere etter \xc3\xa5 ha sett hvordan stormasten var plassert, at det var en fokkemast forut i skipet. Dekket var ogs\xc3\xa5 meget godt bevart._NEWLINE_Skroget var \xc3\xa5penbart spissgattet med et smalt og langt mastesvin som ogs\xc3\xa5 var funnet p\xc3\xa5 engelske vraker som \xc2\xabGrace Dieu\xc2\xbb og \xc2\xabSovereign\xc2\xbb, som bare hadde en fortykkelse midtp\xc3\xa5 for stormasten. Spantene er lav og brede, som var plassert med stor avstand fra hverandre p\xc3\xa5 40 til 60 cm med 20 cm bredde og 10 cm h\xc3\xb8yde som dimensjoner p\xc3\xa5 spantene. Tilsammen var 21 stykker funnet i skroget. Tverrbjelker med endestykker gjennom skipssidene som p\xc3\xa5 eldre klinkbygde storskip var ogs\xc3\xa5 funnet, som holder opp dekket. Det er ikke mulig \xc3\xa5 vite om disse tverrbjelker kun var som en del av dekkskonstruksjonen eller en del av skroget._NEWLINE_Til tross for resultatene ved unders\xc3\xb8kelsene over femten \xc3\xa5r, er det ikke mulig \xc3\xa5 vite hvilken fart\xc3\xb8ytype dette skipet tilh\xc3\xb8rte. Det var \xc3\xa5penbart ikke en fyrblase, et storskip bygd i furu, og muligens ikke en klinkert som var tremastede og \xc3\xa5pne fart\xc3\xb8yer. Det kan v\xc3\xa6re en holk eller en krejer. If\xc3\xb8lge nyere opplysninger skulle \xc2\xabRingaren\xc2\xbb v\xc3\xa6re en krejer bygd i 1537, og v\xc3\xa6re opptil 33 meter langt._NEWLINE_En kuri\xc3\xb8s detalj p\xc3\xa5 dette skipsvraket er funnet av et 3,7 meter langt gallionst\xc3\xb8mmer med et utsk\xc3\xa5ret hode, som viser at det var ikke en skute eller et lokalt fraktfart\xc3\xb8y fra 1500-tallet. En gallion nesten alltid var satt p\xc3\xa5 st\xc3\xb8rre skip som en gallion eller en karakk, men ogs\xc3\xa5 p\xc3\xa5 st\xc3\xb8rre krejere.'